Zaghawa

Zaghawaene er en afrikansk etnisk gruppe eller stamme som tradisjonelt holder til øst i Tsjad og nordvest i Darfurregionen i Sudan.Zaghawa homeland, Joshua Project De omtaler seg selv som beriene, men de er mere kjent som zaghawaene, et navn de har fått av arabere i området. Samlet utgjør de rundt 450 000 mennesker, hvorav 310 000 i Sudan og 130 000 i Tsjad. I tillegg lever anslagsvis 10 000 som innvandrere i Libya.Zaghawa, Joshua Project 

Drøyt 340 000 zaghawaer snakker et eget språk, som også kalles zaghawa, som tilhører den nilosahariske språkfamilien. Rundt 110 000 av zaghawaene i Sudan har blitt arabisert.Zaghawa, Arabized, Joshua Project Tradisjonelt har zaghawaene delvis vært nomader, og særlig livnært seg gjennom oppdrett av kameler og sauer. I løpet av de siste par tiårene har en stor del av zaghawaene forlatt de tradisjonelle hjemområdene nordvest i Darfur og slått seg ned i de mer nedbørrike områdene lenger sør i regionen, i områder som tradisjonelt har vært befolket av andre folkegrupper.Helen Young et. al. (2005):Darfur – livelihoods under seige , Feinstein International Famine Center (pdf-fil)Zaghawa, Zoghaua of Sudan, Joshua Project Mange har også bosatt seg i Sudans hovedstad Khartoum eller utvandret til Libya. 

Tross sitt beskjedne antall, dominerer zaghawaene politisk i Tsjad. Den nåværende presidenten, Idriss Déby, og flere tidligere statsministre og andre regjeringsmedlemmer i Tsjad er zaghawaer. I Sudan danner zaghawaene kjernen i opprørsbevegelsen Justice and Equality Movement (JEM). Darfur-konflikten har gjort 100 000 opprinnelig sudanesiske zaghawaer til flyktninger i Tsjad.Lydia Polgreen: «Refugee Crisis Grows as Darfur War Crosses a Border», The New York Times, 28. februar 2006. Besøkt 5. januar 2008

Referanser

Kategori:Nomadiske folk
Kategori:Etniske grupper i Afrika
Kategori:Etniske grupper i Tsjad
Kategori:Etniske grupper i Sudan